stanford-oval/wikipedia huggingface dataset:
Grand Tetonin kansallispuisto

| --- | --- |
Sijainti:  Tetonin piirikunta, Wyoming, Yhdysvallat
Lähin kaupunki:  Jackson, Wyoming
Pinta-ala:  1 255 km²
| --- | --- |
Nimi alkuperäiskielellä:  Grand Teton National Park 
Tyyppi:  Yhdysvaltain kansallispuisto, kansallispuisto 
Perustettu:  1929
Kävijämäärä:  2 606 492 (2002)
Hallinto:  National Park Service
muokkaa - muokkaa wikitekstiä - muokkaa Wikidataa
Grand Tetonin kansallispuisto (engl. Grand Teton National Park) on Yhdysvaltojen Wyomingin osavaltiossa sijaitseva kansallispuisto. Alue julistettiin kansallispuistoksi 26. helmikuuta vuonna 1929. Grand Teton sai nimensä alueella sijaitsevasta samannimisestä vuoresta, joka kuuluu Teton-vuoristoon. Kansallispuiston 1 255 neliökilometriä kokoista alaa hallinnoi Yhdysvaltojen muiden kansallispuistojen tapaan maan National Park Service.
Puistossa tavataan karhuja, susia, biisoneita ja hirviä.
Grand Teton talvella.
Grand Teton kesällä.
Aiheesta muualla

Kuvia tai muita tiedostoja aiheesta Grand Tetonin kansallispuisto Wikimedia Commonsissa
Viralliset sivut
Yhdysvaltain kansallispuistot
Acadia
American Samoa
Arches
Badlands
Big Bend
Biscayne
Black Canyon of the Gunnison
Bryce Canyon
Canyonlands
Capitol Reef
Carlsbad Caverns
Channel Islands
Congaree
Crater Lake
Cuyahoga Valley
Death Valley
Denali
Dry Tortugas
Everglades
Gates of the Arctic
Glacier
Glacier Bay
Grand Canyon
Grand Teton
Great Basin
Great Sand Dunes
Great Smoky Mountains
Guadalupe Mountains
Haleakalā
Hawaii Volcanoes
Hot Springs
Isle Royale
Joshua Tree
Katmai
Kenai Fjords
Kings Canyon
Kobuk Valley
Lake Clark
Lassen Volcanic
Mammoth Cave
Mesa Verde
Mount Rainier
North Cascades
Olympic
Petrified Forest
Pinnacles
Redwood
Rocky Mountain
Saguaro
Sequoia
Shenandoah
Theodore Roosevelt
Virgin Islands
Voyageurs
Wind Cave
Wrangell-St. Elias
Yellowstone
Yosemite
Zion
Guinean lippu

Guinean lippu, suhteina 2:3
Guinean lippu on Guinean tunnus vaakunan ja kansallislaulun ohella. Se otettiin käyttöön maan itsenäistyessä Ranskasta 10. marraskuuta 1958.
Guinean lippu on trikolori, joka perustuu maan entisen siirtomaaisännän Ranskan lippuun. Lipussa on vierekkäin punainen, keltainen ja vihreä pystyviiva. Käytetyt värit ovat niin kutsuttuja panafrikkalaisia värejä. Samalla ne ovat myös maan itsenäisyyteen johtaneen Guinean demokraattisen puolueen tunnusvärit.
Lipun punaisen sanotaan kuvaavan maan vapaustaistelijoiden vuodattamaa verta ja myös hikeä, jota vuodatettiin maan rakentamiseksi. Keltainen kuvaa aurinkoa, maan kultavarantoja sekä uskoa yhteiskunnalliseen oikeudenmukaisuuteen. Vihreä kuvaa maan rehevää luontoa ja maan kansalaisten uutteruutta heidän työssään solidaarisuuden ja maan hyvinvoinnin hyväksi. Liput värit kuvaavat siis myös maan tunnuslausetta Travail, Justice, Solidarité (Työ, oikeudenmukaisuus, solidaarisuus).
Guinean lipussa on samat värit kuin naapurimaa Malin lipussa, mutta Malin lipussa vihreä pystyviiva on vasemmalla ja punainen oikealla. Lisäksi Malin lipun vihreä väri on hieman vaaleampi.
Bangerz

| Bangerz Miley Cyrus |
| --- | --- | --- |

Studioalbumin tiedot
 Äänitetty : 2012–2013
 Julkaistu:  4. lokakuuta 2013
 Tuottaja(t): Mike Will Made It   Miley Cyrus   Rami Afuni   Cirkut   Dr. Luke   Kyle Edwards   Marz   Mike McHenry   P-Nasty   will.i.am   Pharrell Williams   Oren Yoel
 Tyylilaji: pop
 Kesto: 50.37
 Levy-yhtiö: RCA Records
Miley Cyrusin muut julkaisut
| Can’t Be Tamed 2010 | Bangerz 2013 | Miley Cyrus & Her Dead Petz 2015 |
Bangerz on yhdysvaltalaisen laulaja-lauluntekijä Miley Cyrusin neljäs studioalbumi, joka julkaistiin 4. lokakuuta 2013 Yhdysvalloissa. Albumin levy-yhtiönä toimi ensimmäistä kertaa RCA Records: ennen Bangerzia Cyrus on työstänyt edeltävät albuminsa Hollywood Recordsin kanssa. Albumin teko alkoi vuonna 2012 ja jatkui aina vuoteen 2013 asti.
Bangerz poikkeaa musiikillisesti Cyrusin edellisistä albumeista. Cyrus on itse todennut, ettei hän tunne enää yhteyttä siihen musiikkiin, mitä hän ennen teki. Hän on jopa kuvaillut vanhaa musiikkiaan ”ärsyttäväksi”. Cyrus kokee tämän levyn olevan omalla tavallaan debyyttialbumi: "Haluan aloittaa uutena artistina. [Tuleva] albumini on oikeastaan ensimmäinen albumini.” Cyrus ja Mike Will Made It, jotka tuottivat levyn, tekivät yhteystyötä useiden hip hop -tuottajien kanssa, kuten Cirkutin, Pharrell Williamsin ja will.i.amin kanssa. He loivat yhdessä Cyrusin uuden tyylin tälle albumille. Lopulta syntyi popalbumi, joka sisältää myös vaikutteita hip hopista ja country-musiikista. Albumin kappaleiden sanoitukset pyörivät pääasiassa romantiikan ympärillä. Monissa kappaleissa esiintyy vierailevia artisteja, kuten Britney Spears, Big Sean, French Montana, Future, Ludacris ja Nelly.
Bangerziltä julkaistiin kolme singleä: We Can’t Stop, Wrecking Ball ja Adore You. Levyä myytiin Yhdysvalloissa 270 000 kappaletta sen ensimmäisellä julkaisuviikolla ja 16. lokakuuta 2013 albumi nousi Billboard 200 -listan kärkeen. Suomessa albumi debytoi virallisen listan sijalla 23. Cyrus lähti helmikuussa 2014 maailmankiertueelle. Kiertue Bangerz Tour nähtiin kesäkuussa myös Suomessa.
Rakenne

Bangerz on pääasiassa popalbumi, joka sisältää myös hip hopin, syntikkapopin ja countrymusiikin elementtejä. Lokakuussa Cyrus kuvaili albumiaan The Ellen DeGeneres Show'ssa seuraavanlaisesti: "Koko albumi on tarina [suhteestani Liam Hemsworthin kanssa], joka alkaa kappaleella "Adore You" ja loppuu kappaleeseen "Someone Else" [...] luulen, että vaistosin hyvinkin jo silloin, mihin suuntaan elämäni tulisi menemään, mutta en vain silloin tajunnut, kuinka oikeassa olenkaan.
Kolmentoista kappaleen albumi alkaa pop-balladilla "Adore You", joka puhuu rakkaudesta positiivisena ja kauniina ilmiönä. Kappaleella mainitaan esimerkiksi sanat "We were meant to be/In holy matrimony" (suom. "Meidät oli tarkoitettu/pyhään avioliittoon"). Muun muassa Nick Catucci Entertainment Weeklyltä kehui Cyrusin monipuolista ja vaihtelevaa äänenkäyttöä kappaleella. "We Can't Stop" on popin, R&B:n ja tanssimusiikin sekoitus ja se on albumin toinen kappale. Kappaleen sanat puhuvat kotibileistä ja juhlimisesta. Mikael Wood Los Angeles Timesilta kutsui kappaletta "rauhallisimmaksi, selvimmäksi kapinahuudoksi Janet Jacksonin Control-kappaleen jälkeen." Catucci kuvaili albumin kolmatta kappaletta "SMS (Bangerz)" (jossa esiintyy myös Britney Spears) "iloiseksi rap-offiksi". Albumin neljännessä kappaleessa "4×4" esiintyy myös hip-hop artisti Nelly ja kappaleen sanat kertovat tarinaa "kapinallisesta naisesta". Kappaleesta korostuu selvästi country-musiikin elementit. Albumin viidennessä kappaleessa, "My Darlin'", esiintyy myös vieraileva artisti nimeltään Future. Cyrusin laulua on kiitelty tässä kappaleessa, vaikkakin sen toisaalta kritisoitiin hukkuvan kaiken muun alle. Albumin kuudes kappale, "Wrecking Ball", on syntikkapop-balladi, jonka sanat käsittelevät särkynyttä sydäntä ja epäonnistunutta parisuhdetta.
Seitsemäs kappale, "Love Money Party" sisältää vierailevan artistin, Big Seanin. Jason Lipshutz Billboardilta huomautti, että Cyrusin räppääminen tällä kappaleella tuntui sujuvan luontevammin kuin Mike Will Made Itin singlessä "23". Kahdeksas kappale, "#GETITRIGHT" on pop-kappale, johon on lisätty viheltelyä ja "kitaranuoleskelua". Sen on kuvailtu olevan hyvin samantyylinen kuin Usherin kappale "Twisted" tai Adam Lambertin kappale "Kickin'". Cyrus on kertonut, että albumin yhdeksättä kappaletta, "Drivea" inspiroi "tarve jättää toinen, mutta ei siltikää täysin halua päättää parisuhdetta." Media on arvaillut, että kyseinen lause viittaisi Cyrusin entiseen kihlattuun Hemsworthiin.
Kymmenennessä kappaleessa, "FU", on myös vieraileva artisti: French Montana. Catucci kuvaili albumin yhdettätoista kappaletta, "Do My Thang", "ratkoavaksi tanssibiisiksi". Toiseksi viimeinen kappale, "Maybe You're Right", sisältää instrumentaalisia rumpupätkiä ja "hieman gospel-meininkiä". Myös tämän kappaleen arveltiin liittyvän Hemsworthiin. Kolmastoista ja viimeinen kappale "Someone Else" on sekoitus hip hopia ja synapoppia, ja sen sanoitukset koskevat Cyrusin muuttunutta kuvaa julkisuudessa.
Singlet

"We Can’t Stop" julkaistiin 3. kesäkuuta 2013 ja se oli albumin debyyttisingle. Singlen kirjoittivat Mike L. Williams II, Pierre Ramon Slaughter, Timothy Thomas ja Theron Thomas (joka tunnetaan nimellä Rock City), Cyrus, Douglas Davis ja Ricky Walters. Singlen tuottivat Williams II ja Mike Will Made-It. Tyyliltään kappale on poppia, R&B:tä, ja tanssimusiikkia. Kappaleen sanat puhuvat pääasiassa kotijuhlista. Single ylsi sijalle kaksi Billboard Hot 100 -listalla. Cyrus on esittänyt kappaleen livenä useaan otteeseen ja media on antanut paljon kritiikkiä Cyrusin vieläkin radikaalimpaan suuntaan menneestä lavashow’sta ja asukokonaisuuksista.
"Wrecking Ball" oli albumin toinen single, joka julkaistiin 25. elokuuta 2013. Kappaleen tuottivat Dr. Luke ja Cirkut sekä sanoittivat MoZella, Stephan Moccio, Sacha Skarbek, Dr. Luke ja Cirkut. Kappale ja musiikkivideo molemmat saivat kriitikoilta ristiriitaisen vastaanoton. Kappaleen sanat puhuvat sydänsurusta ja siitä, miten suhde on epäonnistunut ja särkenyt sydämen. Kappale nousi debyyttiviikollaan Yhdysvaltain singlelistan kärkeen ja oli näin ollen laulajan ensimmäinen USA:n singlelistan ykköskappale.
" Adore You" on albumin kolmas single. Kappale virallistettiin singleksi 17. joulukuuta 2013 ja sen musiikkivideo julkaistiin 26. joulukuuta 2013. Kappale on saanut pääasiassa hyvää palautetta: kriitikot kehuivat muun muassa Cyruksen laulua singellä. Kappaleen tuotti ja kirjoitti Oren Yoel, ja kirjoitusapuna toimi myös Stacy Barthe.
Kappalelista

|  |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Tuottaja(t) | Kesto |  |  |  |  |  |
| 1. | Adore You | Stacy Barthe, Oren Yoel | Yoel | 4.38 |  |  |  |  |  |
| 2. | We Can't Stop | Michael L. Williams, Pierre Ramon Slaughter, Timothy Thomas, Theron Thomas, Miley Cyrus, Douglas Davis, Ricky Walters | Mike Will Made-It, P-Nasty, Rock City | 3.51 |  |  |  |  |  |
| 3. | SMS (Bangerz) (featuring Britney Spears) | Williams II, Marquel Middlebrooks, Sean Garrett, Cyrus | Mike Will Made-It, Marz | 2.49 |  |  |  |  |  |
| 4. | 4x4 (featuring Nelly) | Pharrell Williams, Cornell Hayes Jr. , Cyrus | Williams | 3.11 |  |  |  |  |  |
| 5. | My Darlin (featuring Future) | Williams II, Slaughter, Nayvadius Wilburn, Jeremih Felton, Cyrus, Jerry Leiber, Mike Stoller, Ben E. King | Mike Will Made-It, P-Nasty, Tyler Sam Johnso | 4.03 |  |  |  |  |  |
| 6. | Wrecking Ball | Lukasz Gottwald, Maureen "Mozella" McDonald, Stephan Moccio, Sacha Skarbek, Henry Walter | Dr. Luke, Cirkut | 3.41 |  |  |  |  |  |
| 7. | Love Money Party (featuring Big Sean) | Williams II, Middlebrooks, Sean Anderson, Garrett, Cyrus | Mike Will Made-It, Marz | 3.39 |  |  |  |  |  |
| 8. | '#GETITRIGHT' | Williams | Williams | 4.24 |  |  |  |  |  |
| 9. | Drive | Williams II, Slaughter, Samuel Jean Cyrus | Mike Will Made It, P-Nasty | 4.15 |  |  |  |  |  |
| 10. | FU (featuring French Montana) | Rami Samir Afuni, McDonald, Cyrus, Karim Kharbouch | Afuni | 3.51 |  |  |  |  |  |
| 11. | Do My Thang | Cyrus, William Adams, Michael McHenry, Ryan "DJ Replay" Buendia, Kyle Edwards, Jean-Baptiste | McHenry, Edwards, will.i.am | 3.45 |  |  |  |  |  |
| 12. | Maybe You're Right | Williams II, Slaughter, Camaron Ochs, John Shanks, Johnson, Cyrus | Mike Will Made-It, P-Nasty | 3.33 |  |  |  |  |  |
| 13. | Someone Else | Williams II, Slaughter, Timothy Thomas, Theron Thomas, Cyrus, McDonald | Mike Will Made-It, P-Nasty | 4.48 |  |  |  |  |  |
| Bangerz – Deluxe Edition (bonuslisäykset) |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Tuottaja(t) | Kesto |  |  |  |  |  |
| 14. | Rooting For My Baby | Williams, Cyrus | Williams | 3.20 |  |  |  |  |  |
| 15. | On My Own | Williams | Williams | 3.52 |  |  |  |  |  |
| 16. | Hands In The Air (featuring Ludacris) | Williams II, Slaughter, Jean, Asia Bryant, Cyrus, Christopher Bridges | Mike Will Made-It, P-Nasty | 3.22 |  |  |  |  |  |
Julkaisuhistoria

| Maa / kaupunki | Päivämäärä | Versio | Formaatti | Levy-yhtiö | Lähteet |
| --- | --- | --- | --- | --- | --- |
| Australia | 4. lokakuuta 2013 | Normaali julkaisu   Lisäjulkaisu (bonuslisäys) | CD   Digitaalinen lataaminen | RCA Records |  |
| Iso-Britannia | 7. lokakuuta 2013 | Normaali julkaisu   Lisäjulkaisu (bonuslisäys) | CD   Digitaalinen lataaminen | RCA Records |  |
| Hongkong | 7. lokakuuta 2013 | Normaali julkaisu   Lisäjulkaisu (bonuslisäys) | CD   Digitaalinen lataaminen | RCA Records |  |
| Yhdysvallat | 8. lokakuuta 2013 | Normaali julkaisu   Lisäjulkaisu (bonuslisäys) | CD   Digitaalinen lataaminen | RCA Records |  |
| Suomi | 11. lokakuuta 2013 | Normaali julkaisu   Lisäjulkaisu (bonuslisäys) | CD   Digitaalinen lataaminen | RCA Records |  |
| Japani | 23. lokakuuta 2013 | Normaali julkaisu   Lisäjulkaisu (bonuslisäys) | CD/DVD   Digitaalinen lataaminen | RCA Records |  |
| Yhdysvallat | 26. marraskuuta 2013 | Lisäjulkaisu | LP | RCA Records |  |
Bangerz -levyn laulujen sanat viittaavat Liam Hemsworthiin, Cyrusin entiseen kihlattuun (kuvassa).
George P. Cosmatos

| George P>  Cosmatos.Henkilötiedot |
| --- | --- |
Koko nimi:  George Pan Cosmatos
Syntynyt: 4. tammikuuta 1941 Firenze, Italia
Kuollut: 19. huhtikuuta 2005 (64 vuotta) Victoria, Kanada
Ammatti:  elokuvaohjaaja elokuvakäsikirjoittaja
Aiheesta muualla
IMDb
Elonet
George Pan Cosmatos (4. tammikuuta 1941 Firenze, Italia – 19. huhtikuuta 2005 Victoria, Kanada) oli kreikkalaistaustainen italialainen elokuvaohjaaja.
Elämä

Cosmatos syntyi Italiassa. Hän kasvoi Egyptissä ja Kyproksella. Hän opiskeli University College London -yliopistossa ja London Film School -elokuvakoulussa. Hän asui elämänsä aikana myös Ruotsissa, Meksikossa, Kaliforniassa ja Kanadassa.
Cosmatosin vaimo oli ruotsalainen kuvanveistäjä Birgitta Ljungberg. Elokuvaohjaaja Panos Cosmatos on heidän yhteinen poikansa.
Filmografia

| Vuosi | Suomenkielinen nimi | Alkuperäinen nimi | Tehtävät |
| --- | --- | --- | --- |
| 1971 | Lihan himo | The Beloved | Ohjaaja, käsikirjoittaja, tuottaja |
| 1973 | Suuri joukkoteurastus | Rappresaglia | Ohjaaja, käsikirjoittaja |
| 1976 | Kassandran silta | The Cassandra Crossing | Ohjaaja, käsikirjoittaja |
| 1979 | Pääkalloprikaati | Escape to Athena | Ohjaaja |
| 1983 | Tuntematon maa | Of Unknown Origin | Ohjaaja |
| 1985 | Rambo – taistelija 2 | Rambo: First Blood Part II | Ohjaaja |
| 1986 | Cobra | Cobra | Ohjaaja |
| 1989 | Leviathan – Kuoleman laiva | Leviathan | Ohjaaja |
| 1993 | Tombstone | Tombstone | Ohjaaja |
| 1997 | Vallan varjossa | Shadow Conspiracy | Ohjaaja |
Aiheesta muualla

George P. Cosmatos Internet Movie Databasessa. (englanniksi)
George P. Cosmatos Elonetissä.
Gilbert Arenas

| Gilbert Arenas |
| --- | --- |

Henkilötiedot
Koko nimi:  Gilbert Jay Arenas Jr.
Syntynyt: 6. tammikuuta 1982 (ikä 42) Tampa, Yhdysvallat
Kansalaisuus:   Yhdysvallat
Koripalloilija
Pelipaikka:  Pelintekijä/Heittävä takamies
Pituus:  193 cm
Paino:  98 kg
Nyk. joukkue:   Shanghai Sharks
Sarja:  CBA
NBA-varaus:  31. varaus, 2001 Golden State Warriors
Pelaajaura
Seurajoukkueet
2001–2003 2003–2010 2010–2011 2012 2012–:   Golden State Warriors  Washington Wizards  Orlando Magic  Memphis Grizzlies  Shanghai Sharks
Aiheesta muualla
www.gilbertarenas.com
Gilbert Jay Arenas Jr. (s. 6. tammikuuta 1982 Tampa) on yhdysvaltalainen koripalloilija, joka edustaa Shanghai Sharksia.
Ura

Arenas pelasi vuosina 1999–2001 yliopistokoripalloa Arizonan yliopistossa. Jälkimmäisellä kaudella hän teki pisteitä 16,2 ottelua kohden. Arenas osallistui vuoden 2001 NBA:n varaustilaisuuteen, jossa Golden State Warriors varasi hänet toisen kierroksen alussa. Ensimmäisellä kaudellaan hän oli mukana 47 ottelussa ja oli tulokkaiden neljänneksi paras pistemies. Toisella kaudella Arenas oli useasti joukkueen paras pistemies ja hänet valittiin sarjan kehittyneimmäksi pelaajaksi. Kahden kauden jälkeen Golden Statessa Arenas siirtyi Washington Wizardsiin. Tilastojen valossa hänen paras kautensa oli kausi 2005–2006, jolloin hän teki 29,3 pistettä ottelua kohden. Arenas teki kesällä 2008 Wizardsin kanssa kuusivuotisen sopimuksen, jonka arvo oli yli 125 miljoonaa dollaria.
Joulukuussa 2009 paljastui, että Arenas oli ottanut aseen esille Wizardsin pukukopissa yhdessä Javaris Crittentonin kanssa. Aluksi liiga yritti yhdessä seuran kanssa salata selkkauksen, mutta New York Post paljasti tapahtumat. Tammikuun alussa Arenasille langetettiin pelikielto tapahtumien tutkintojen ajaksi. Lopulta hän sai loppukauden kestäneen pelikiellon. Kauden 2010–2011 Arenas aloitti Washingtonissa, mutta seura vaihtoi hänet joulukuussa 2010 Orlando Magicin Rashard Lewisiin. Kauden päätteeksi seura ei jatkanut sopimusta hänen kanssaan ja vasta maaliskuussa 2012 hän siirtyi loppukaudeksi Memphis Grizzliesiin. Marraskuussa 2012 Arenas siirtyi kiinalaiseen Shanghai Sharksiin.
Aiheesta muualla

NBA:n pelaajaprofiili (englanniksi)
Virallinen kotisivu (englanniksi)
Wikimedia Commonsissa on kuvia tai muita tiedostoja aiheesta .
Golub-luokka

| Golub |
| --- | --- |


Tekniset tiedot
Uppouma:  400 t (tavanomainen) 530 t (max)
Pituus:  52,0 m
Leveys:  7,5 m
Syväys:  3,4 m
Koneteho:  2-akselinen, 2 × VTE, 3 × kattilaa 1 400 shp
Nopeus:  15 solmua
Miehistöä:  54
Aseistus
Meritorjunta:  2 × 102 mm tykkiä 3 × konekivääriä
Ilmatorjunta:  1 × 40 mm ilmatorjuntatykki
Golub-luokan oli Venäjän keisarikunnan laivaston kuuden aluksen muodostama vartiolaivaluokka. Aluksista kaksi liitettiin tykkiveneinä Suomen merivoimiin ja loput neljä Chilen laivastoon.
Alukset

| Nimi | Telakka | Kölinlasku | Vesille | Valmis | Kohtalo |
| --- | --- | --- | --- | --- | --- |
| Bekas | Kone- ja Siltarakennus, Helsinki | - | 1919 | - | Chilelle 1920 Orompello |
| Golub | Kone ja silta | - | 1917 | - | Saksa vallannut huhtikuussa 1918 Beo Suomelle marraskuussa 1918 Uusimaa |
| Kulik | Kone ja silta | - | 1919 | - | Chilelle 1920 Elicura |
| Pingvin | Kone ja silta | - | 1917 | - | Suomen punaisilla maaliskuussa 1918 Saksa vallannut huhtikuussa Wulff Suomelle marraskuussa Hämeenmaa |
| Chibis | Hietalahden telakka, Helsinki | - | 1919 | - | Chilelle 1920 Colocolo |
| Strizh | Hietalahden telakka | - | 1919 | - | Chilelle 1920 Leucoton |
Gombe

| Gombe |
| --- | --- |
 Gombe
 Koordinaatit: 10.2828°N, 11.1652°E 
Valtio:   Nigeria
Osavaltio:  Gombe
Paikallishallintoalue:  Gombe
Hallinto:  
 – Hallinnon tyyppi:  kaupunki, paikallishallintoalue (LGA)
Pinta-ala  ():  
 – Kokonaispinta-ala:  55,4 km²
Väkiluku (2006)  ():  268 000
Aikavyöhyke:  UTC+1
Infobox OKVirheellinen NIMI-arvo: 
Gombe on Nigerian koillisosissa sijaitsevan Gomben osavaltion pääkaupunki ja paikallishallintoalue (LGA). Gombe on myös perinteisen Gomben emiraatin nimi. Se sijaitsee Gongolajoen valuma-alueen puita kasvavilla savannimailla. Godgolajoen Dadin Kowa -pato sijaitsee lähistöllä. Nigerian pääkaupunki Abuja sijaitsee linnuntietä Gombesta 425 kilometriä länsilounaaseen.. Kaupungin (paikallishallintoalueen) väkiluku oli vuonna 268 000 (VL 2006).
Gomben emiraatin perusti vuonna 1804 Buba Yero (Abubakar), joka oli muslimifulaanijohtaja Usman dan Fodion opetuksien seuraaja. Emiraatin hallintokeskus Gambe perustettiin noin 1824 ja nimettiin Gombe Abaksi (vanha Gombe) vuonna 1841. Emiraatti kukoisti 1880-luvulle saakka. Tuolloin uskonntoon pohjautuva sodankäynti ja brittiläinen kolonialistinen hallinto aiheutti vakavia häiriöitä alueelle. Emiraatin pääkaupunki siirrettiin Nafadaan 1913 ja edelleen 1919 Domaan, joka uudelleennimettiin Gombeksi.
Kaupungissa toimii muun muassa teknisen alan kasvatustieteellinen federaatiokorkeakoulu ja arabiankielinen opettajakorkeakoulu.
Gomben keskusmoskeija.
Gomben emiirin palatsia.
Gomben osavaltion hallintorakennus.
Kauppa-aluetta.
Teknisen alan kasvatustieteellisen federaatiokorkeakoulun kirjasto Gombessa.
Aiheesta muualla

Kuvia tai muita tiedostoja aiheesta Gombe Wikimedia Commonsissa
Giuseppe Garibaldi -luokka (risteilijä)

| Giuseppe Garibaldi |
| --- | --- |
 Garibaldi-luokka
Tekniset tiedot
Uppouma:  7 750 t
Pituus:  111,73 m
Leveys:  18,9 m
Syväys:  7,32 m
Koneteho:  13 500 hv
Nopeus:  20 solmua (37 km/h)
Miehistöä:  600
Aseistus
Meritorjunta:  4 × 203 mm tykkiä 14 × 152 mm tykkiä 10 × 80 mm tykkiä 6 × 3 naulan tykkiä 2 × Maxim-konekivääriä 4 × 457 mm torpedoputkea
Giuseppe Garibaldi -luokka oli kymmenen panssariristeilijän muodostama alusluokka, jonka alukset valmistettiin 1800-luvun lopulla Italiassa Ansaldon Genovan ja Orlandon Livornon telakoilla. Luokan alukset palvelivat Italian, Argentiinan, Espanjan ja Japanin laivastoissa.
Suunnittelu

Alusten piirustukset oli tehnyt yksityinen italialainen yritys Gio. Ansaldo & C., jonka toiveena oli tehdä rahaa maailmanlaivastojen modernisoinnista höyrykäyttöisiin raskaasta panssaroituihin ja aseistettuihin sotalaivoihin. Suunnitelman oli luonut Edoardo Masdea ja oli sekoitus taistelulaivaa ja risteilijää. Aluksen huippunopeus 20 solmua oli hieman vähemmän kuin kilpailijoilla, mutta se oli kokoonsa nähden paremmin suojattu ja raskaammin aseistettu.
Luokka oli niin suosittu, että vuosina 1894-1902 kymmenen alusta tilattiin neljään maahan, ensimmäiset viisi Italiaan, sitten neljä Argentiinaan ja yksi Espanjaan. Kaksi Italian tilaamista aluksista myytiin 1902 Argentiinalle ennen valmistumistaan, missä ne muodostivat Rivadavia-luokan. Argentiinan myi alukset edelleen 1903 Japanille, joka risti luokan Kasuga-luokaksi.
Luokan aluksilla ei ollut yhtenäistä pääaseistusta, joissakin aluksissa oli yksittäisissä torneissa 254 millimetrin tykit aluksen keulassa ja perässä ja toisissa sekatykistö muodostuen 254 millimetrin yksittäisistä ja 203 millimetrin kaksoistykkitorneista. Kolmas variaatio oli yhtenäinen 203 millimetrin kaksoistykkitorneilla varustettu alus.
Alukset

Kaikki alukset oli rakennettu Ansaldon telakalla Genovassa lukuun ottamatta Argentiinan laivastolle toimitettuja ARA San Martinia ja ARA General Belgranoa, jotka valmistettiin alihankintana Orlandon telakalla Livornossa.
| Maa | Alus | Laskettu vesille | Poistettu palveluksesta |
| --- | --- | --- | --- |
| Argentina | ARA Garibaldi | 27. toukokuuta 1895 | 20. maaliskuuta 1934 |
| Argentina | ARA General Belgrano | 1896 | 8. toukokuuta 1947 |
| Argentina | ARA Pueyrredon | 25. heinäkuuta 1898 | 2. elokuuta 1954 |
| Argentina | ARA San Martin | 1896 | 18. joulukuuta 1935 |
| Italia | RN Francesco Ferruccio | 23. huhtikuuta 1902 | 1. huhtikuuta 1930 |
| Italia | RN Giuseppe Garibaldi | 29. kesäkuuta 1899 | Itävalta-Unkarin laivaston sukellusvene U-4:n upottama 18. heinäkuuta 1915 |
| Italia | RN Varese | 23. huhtikuuta 1902 | 4. tammikuuta 1923 |
| Japani | Kasuga | 22. lokakuuta 1902 | aseistus riisuttu 1920-luvulla, uponnut 18. heinäkuuta 1945 |
| Japani | Nisshin | 9. helmikuuta 1903 | aseistariisuttu 1920-luvulla, upotettu 1936, nostettu maalilaivaksi, Yamato upotti 18. tammikuuta 1942 |
| Espanja | Cristobal Colón | syyskuussa 1896 | Yhdysvaltain laivaston upottama 3. heinäkuuta 1898 |